24.5.2006 Den Europæiske Unions Tidende L 136/3 KOMMISSIONENS FORORDNING (EF) Nr. 776/2006 af 23. maj 2006 om ændring af bilag VII til Europa-Parlamentets og Rådets forordning (EF) nr. 882/2004 for så vidt angår EF-referencelaboratorier (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne  over- holdes (!), særlig artikel 32, stk. 5, og ud fra følgende betragtninger: (1) I forordning (EF) nr. 882/2004 fastsættes de generelle opgaver for og krav til EF-referencelaboratorier for foder- stoffer og fødevarer samt dyresundhed. EF-referencelabo- ratorierne er opført på en liste i bilag VII til nævnte forordning. Denne liste indeholder alle de EF-referencela- boratorier for foderstoffer og fødevarer, som tidligere var udpeget i andre retsakter. Udpegelsen af EF-referencelaboratorier bør bidrage til analyseresultater præget af høj kvalitet og ensartethed. EF-referencelaboratoriers aktiviteter bør omfatte alle områder inden for foderstof- og fødevarelovgivning samt dyresundhed, navnlig områder, hvor der er behov for præcise analyse- og diagnoseresultater. I en række sektorer, hvor Fællesskabets foderstof-, føde- vare- og dyresundhedslovgivning finder anvendelse, er det nødvendigt at udpege yderligere EF-referencelaborato- rier på områder, hvor der endnu ikke findes sådanne laboratorier, herunder særlig for mund- og klovesyge, brucellose, Listeria monocytogenes, koagulase-positive stafylokokker, Escherichia coli, herunder verotoksinpro- ducerende E. coli (VTEC), campylobacter, parasitter (især Trichinella, Echinococcus og Anisakis), antibiotikaresi- stens, animalske proteiner i foderstoffer, pesticidrester, mykotoksiner i foderstoffer og fødevarer, tungmetaller i foderstoffer og fødevarer, dioxiner og PCB'er i foder- stoffer og fødevarer samt polycykliske aromatiske hydro- carboner (PAH'er). I juli 2005 udsendte Kommissionen en indkaldelse af forslag med henblik på udvælgelse og udpegelse af nye EF-referencelaboratorier. Evalueringen af ansøgningerne blev afsluttet i december 2005 og resultaterne meddelt de kompetente myndigheder i de berørte medlemsstater. På baggrund af denne evaluering finder Kommissionen, at de ansøgere, der er udvalgt inden for de respektive områder, bør udpeges som nye EF-referencelaboratorier. Det er nødvendigt at ajourføre visse specifikke oplys- ninger vedrørende de i bilag VII til forordning (EF) nr. 882/2004 opførte eksisterende EF-referencelaboratorier. Forordning (EF) nr. 882/2004 bør derfor ændres i over- ensstemmelse hermed. Foranstaltningerne i denne forordning er i overensstem- melse med udtalelse fra Den Stående Komité for Fødeva- rekæden og Dyresundhed — UDSTEDT FØLGENDE FORORDNING: Artikel 1 Bilag VII til forordning (EF) nr. 882/2004 erstattes af teksten i bilaget til nærværende forordning. Artikel 2 Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 23. maj 2006. (1) EUT L 165 af 30.4.2004, s. 1. Berigtiget i EUT L 191 af 28.5.2004, s. 1. På Kommissionens vegne Markos KYPRIANOU Medlem af Kommissionen